संघ प्रमुख ने की नीतीश की तारीफ, गुजरात को बताया नंबर दो  
मोहन भागवत ने कहा है कि लोगों की मानें तो सुशासन के हिसाब से देश में बिहार सबसे आगे है और गुजरात उसके बाद आता है।
बिहार के मुख्यमंत्री नीतीश कुमार और गुजरात के मुख्यमंत्री नरेंद्र मोदी के बीच चल रही तकरार को आरएसएस प्रमुख मोहन भागवत ने फिर नया मोड़ दिया है। उन्होंने कहा है कि लोगों की मानें तो सुशासन के हिसाब से देश में बिहार सबसे आगे है और गुजरात उसके बाद आता है। भागवत ने यह बात गुरुवार को दिल्ली में विदेशी पत्रकारों से बातचीत में कही, हालांकि बीजेपी सूत्रों का कहना है कि भागवत ने बिहार और गुजरात दोनों को ही आगे बताया है।
भागवत के इस बयान के कई अर्थ लगाए जा रहे हैं। कुछ लोगों का मानना है कि 2014 चुनावों के मद्देनजर यह बयान संघ के रुख को साफ करता है वहीं कुछ लोग इसे भागवत की निजी राय बता रहे हैं।    

भागवत के इस बयान के कई अर्थ लगाए जा रहे हैं। कुछ लोगों का मानना है कि 2014 चुनावों के मद्देनजर यह बयान संघ के रुख को साफ करता है वहीं कुछ लोग इसे भागवत की निजी राय बता रहे हैं।